钦定古今图书集成/明伦汇编/闺媛典/第160卷 > 丘汉妻汤氏
## 钦定古今图书集成/明伦汇编/闺媛典/第160卷 > 丘汉妻汤氏

按《贵溪县志》：汤氏，诸生丘汉妻。事舅姑克孝。年二十，
汉亡无子，止一幼叔。汤构小屋独居，养姑字叔，孝爱
备至。既姑与叔偕亡，人曰：“茕茕无赖，曷不为善后计？”
汤厉声叱之，闭户静处，足不履中庭二十馀年。正德
间，姚源寇起，氏潜避山中，竟得免难。嘉靖甲午，有诏
建坊，岁给肉帛终其身。